LIETUVOS RESPUBLIKOS VYRIAUSYBĖ

N U T A R I M A S

DĖL BIUDŽETINIŲ ĮSTAIGŲ IR ORGANIZACIJŲ DARBUOTOJŲ DARBO APMOKĖJIMO SĄLYGŲ DALINIO PAKEITIMO

1999 m. rugpjūčio 27 d. Nr. 942

Vilnius

Vykdydama Lietuvos Respublikos Vyriausybės 1999–2000 metų veiklos programą, atsižvelgdama į esamą ekonominę bei finansinę būklę ir siekdama racionaliau naudoti Lietuvos Respublikos valstybės biudžeto lėšas, Lietuvos Respublikos Vyriausybė nutaria:

1. Iš dalies pakeisti Lietuvos Respublikos Vyriausybės 1991 m. lapkričio 29 d. nutarimą Nr. 499 „Dėl valstybinės valdžios, valstybės valdymo ir teisėsaugos organų vadovų bei kitų pareigūnų laikinos bandomosios darbo apmokėjimo tvarkos“ (Žin., 1992, Nr. 3-62; 1998, Nr. 66-1917, Nr. 78-2205):

1.1. išbraukti 4.1 punkte žodžius „nustatyti iki 150 procentų tarnybinio atlyginimo dydžio priedus aukščiau nurodytiems pareigūnams, turintiems finansinį ir teisinį išsimokslinimą“;

1.2. išdėstyti 4.3.3 punktą taip:

„4.3.3. skirti darbuotojams, kai sunki jų materialinė būklė nelaimės ir kitais atvejais, iki 10 minimalių mėnesinių algų dydžio vienkartines materialines pašalpas iš sutaupytų darbo užmokesčio fondo lėšų“.

2. Pripažinti netekusiu galios Lietuvos Respublikos Vyriausybės 1993 m. gegužės 14 d. nutarimo Nr. 329 „Dėl darbo užmokesčio ir kitų išmokų indeksavimo“ (Žin., 1993, Nr. 16-418) 4 punktą.

3. Iš dalies pakeisti Lietuvos Respublikos Vyriausybės 1993 m. liepos 8 d. nutarimą Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ (Žin., 1993, Nr. 28-655) ir išdėstyti 10 punktą taip:

„10. Leisti biudžetinių įstaigų ir organizacijų vadovams skirti darbuotojams, kai sunki jų materialinė būklė nelaimės ir kitais atvejais, iki 10 minimalių mėnesinių algų dydžio vienkartines materialines pašalpas iš sutaupytų darbo užmokesčio fondo lėšų“.

4. Iš dalies pakeisti Lietuvos Respublikos Vyriausybės 1994 m. gruodžio 12 d. nutarimą Nr. 1247 „Dėl procentinio priedo už ištarnautus vidaus reikalų ir valstybės saugumo sistemose metus mokėjimo“ (Žin., 1994, Nr. 97-1922; 1998, Nr. 104-2876) ir įrašyti 1 punkte vietoj skaičiaus „100“ skaičių „50“.

5. Iš dalies pakeisti Lietuvos Respublikos Vyriausybės 1996 m. gruodžio 19 d. nutarimą Nr. 1465 „Dėl Lietuvos Respublikos ministerijų ir kitų valdymo įstaigų darbo organizavimo pakeitimų“ (Žin., 1996, Nr. 125-2916; 1997, Nr. 33-834) ir įrašyti 3.1 punkte vietoj skaičiaus „4“ skaičių „2“.

6. Pripažinti netekusiais galios Lietuvos Respublikos Vyriausybės 1997 m. balandžio 14 d. nutarimo Nr. 357 „Dėl biudžetinių įstaigų ir organizacijų darbuotojų darbo apmokėjimo sąlygų dalinio pakeitimo“ (Žin., 1997, Nr. 33-834) 9 ir 10.1 punktus.

7. Iš dalies pakeisti Lietuvos Respublikos Vyriausybės 1997 m. birželio 30 d. nutarimą Nr. 689 „Dėl teisėtvarkos, teisėsaugos ir kontrolės institucijų vadovaujančiųjų pareigūnų ir valdininkų darbo apmokėjimo“ (Žin., 1997, Nr. 64-1511, Nr. 71-1804, Nr. 93-2334, Nr. 117-3027; 1998, Nr. 91-2528):

7.1. išbraukti 1.1 punkte žodžius „Vidaus reikalų ministerijos vidaus tarnybos dalinių vyriausiajam vadui, Policijos departamento generaliniam komisarui“;

7.2. pripažinti netekusiais galios 1.3 ir 2 punktus;

7.3. išdėstyti 3.1 ir 3.2 punktus taip:

„3.1. sprendimus dėl tarnybinių atlyginimų padidinimo šio nutarimo 1.2 punkte nurodytiems vadovams ir pareigūnams priima atitinkamų institucijų vadovai;

3.2. vadovams, teisėjams ir pareigūnams, kuriems tarnybiniai atlyginimai padidinti šio nutarimo nustatyta tvarka:“;

7.4. išbraukti 3.2.1 punkte žodžius „ir Lietuvos Respublikos Vyriausybės 1997 m. balandžio 14 d. nutarimo Nr. 357 „Dėl biudžetinių įstaigų ir organizacijų darbuotojų darbo apmokėjimo sąlygų dalinio pakeitimo“ (Žin., 1997, Nr. 33-834, Nr. 60-1427) 9 punkto“;

7.5. įrašyti 3.3 punkte vietoj žodžio „valdininkams“ žodį „pareigūnams“.

8. Pripažinti netekusiais galios Lietuvos Respublikos Vyriausybės 1997 m. birželio 24 d. nutarimo Nr. 665 „Dėl kai kurių Lietuvos Respublikos Vyriausybės nutarimų biudžetinių įstaigų ir organizacijų darbuotojų darbo apmokėjimo klausimais dalinio pakeitimo“ (Žin., 1997, Nr. 60-1427) 4.2 ir 4.3 punktus.

9. Pripažinti netekusiais galios Lietuvos Respublikos Vyriausybės 1998 m. birželio 15 d. nutarimo Nr. 717 „Dėl Teismų departamento prie Teisingumo ministerijos įsteigimo“ (Žin., 1998, Nr. 56–1565) 3 ir 4 punktus.

10. Iš dalies pakeisti Lietuvos Respublikos Vyriausybės 1999 m. vasario 9 d. nutarimą Nr. 139 „Dėl Mokestinių ginčų komisijos prie Lietuvos Respublikos Vyriausybės narių ir kitų darbuotojų darbo apmokėjimo“ (Žin., 1999, Nr. 16-421):

10.1. pripažinti netekusiu galios 2 punktą;

10.2. išdėstyti 3 punktą taip:

„3. Taikyti komisijos vadovui, pavaduotojams ir nariams Lietuvos Respublikos Vyriausybės 1991 m. lapkričio 29 d. nutarimo Nr. 499 „Dėl valstybinės valdžios, valstybės valdymo ir teisėsaugos organų vadovų bei kitų pareigūnų laikinos bandomosios darbo apmokėjimo tvarkos“ (Žin., 1992, Nr. 3-62; 1998, Nr. 66-1917) 4.3 punkte nustatytas papildomas apmokėjimo sąlygas bei komisijos darbuotojams, priskiriamiems valdininkų kategorijai (ne komisijos nariams), Lietuvos Respublikos Vyriausybės 1991 m. lapkričio 29 d. nutarimo Nr. 499 „Dėl valstybinės valdžios, valstybės valdymo ir teisėsaugos organų vadovų bei kitų pareigūnų laikinos bandomosios darbo apmokėjimo tvarkos“ (Žin., 1992, Nr. 3-62; 1998, Nr. 66-1917; 1999, Nr. 19-526) 2 priedėlyje Vyriausybės įstaigoms nustatytus darbo apmokėjimo koeficientus bei nurodytojo nutarimo 4.3 punkte nustatytas papildomas apmokėjimo sąlygas; kitiems darbuotojams, vykdantiems ūkinio, techninio aptarnavimo ir kitas analogiškas funkcijas, – Lietuvos Respublikos Vyriausybės 1993 m. liepos 8 d. nutarimo Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ (Žin., 1993, Nr. 28-655; 1997, Nr. 33-834; 1998, Nr. 37-977) 4 priede Vyriausybės įstaigoms nustatytus tarnybinių atlyginimų koeficientus bei nurodytojo nutarimo 5 punkte nustatytas papildomas darbo apmokėjimo sąlygas“.

11. Pripažinti netekusiu galios Lietuvos Respublikos Vyriausybės 1999 m. vasario 13 d. nutarimą Nr. 156 „Dėl Lietuvos Respublikos Vyriausybės 1997 m. balandžio 14 d. nutarimo Nr. 357 „Dėl biudžetinių įstaigų ir organizacijų darbuotojų darbo apmokėjimo sąlygų dalinio pakeitimo“ dalinio pakeitimo“(Žin., 1999, Nr. 18-476).

12. Iš dalies pakeisti Lietuvos Respublikos Vyriausybės 1999 m. gegužės 3 d. nutarimą Nr. 513 „Dėl Vyriausiosios administracinių ginčų komisijos sudarymo ir sudėties patvirtinimo, taip pat jos narių ir pagalbinio personalo darbo apmokėjimo“ (Žin., 1999, Nr. 40-1266):

12.1. pripažinti netekusiu galios 3 punktą;

12.2. išdėstyti 4 punktą taip:

„4. Taikyti komisijos vadovui ir nariams Lietuvos Respublikos Vyriausybės 1991 m. lapkričio 29 d. nutarimo Nr. 499 „Dėl valstybinės valdžios, valstybės valdymo ir teisėsaugos organų vadovų bei kitų pareigūnų laikinos bandomosios darbo apmokėjimo tvarkos“ (Žin., 1992, Nr. 3-62; 1998, Nr. 66-1917) 4.3 punkte nustatytas papildomas apmokėjimo sąlygas bei komisijos pagalbinio personalo darbuotojams, priskiriamiems valdininkų kategorijai (ne komisijos nariams), Lietuvos Respublikos Vyriausybės 1991 m. lapkričio 29 d. nutarimo Nr. 499 „Dėl valstybinės valdžios, valstybės valdymo ir teisėsaugos organų vadovų bei kitų pareigūnų laikinos bandomosios darbo apmokėjimo tvarkos“ (Žin., 1992, Nr. 3-62; 1998, Nr. 66-1917; 1999, Nr. 19-526) 2 priedėlyje Vyriausybės įstaigoms nustatytus tarnybinių atlyginimų koeficientus (bazinės mėnesinės algos dydžiais) bei nurodytojo nutarimo 4.3 punkte nustatytas papildomas apmokėjimo sąlygas; kitiems darbuotojams, vykdantiems ūkinio, techninio aptarnavimo ir kitas analogiškas funkcijas, – Lietuvos Respublikos Vyriausybės 1993 m. liepos 8 d. nutarimo Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ (Žin., 1993, Nr. 28-655; 1997, Nr. 33-834; 1998, Nr. 37-977) 4 priede Vyriausybės įstaigoms nustatytus tarnybinių atlyginimų koeficientus (bazinės mėnesinės algos dydžiais) bei nurodytojo nutarimo 5 punkte nustatytas papildomas darbo apmokėjimo sąlygas“.

13. Šis nutarimas įsigalioja nuo 1999 m. rugsėjo 1 dienos.

Ministras Pirmininkas	Rolandas Paksas

Socialinės apsaugos ir darbo ministrė	Irena Degutienė